Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 482

9. évfolyam Évi óraszám: 74 Belépő tevékenységformák Természetföldrajzi és társadalmi-gazdasági tényeket bemutató tematikus térképek elemzése, pl. a talajfajták területi elterjedéséről, a tengeráramlásokról, az övezetességről, a népesség területi eloszlásáról. Természetföldrajzi és társadalmi-gazdasági adatok grafikus ábrázolása A kőzetlemez-mozgások magyarázata folyamatábra és videofilmrészletek alapján. A világ népesedési folyamatainak jellemzése, bemutatása korfák és statisztikai adatok alapján. Időjárás-jelentés és vízállásjelentés értelmezése. A középhőmérséklet, a hőingadozás és a legfontosabb vízrajzi jellemzők számítása, következtetések levonása az adatokból. A gazdasági ágazatok szerepét, jelentőségét bemutató statisztikai adatok, diagramok összehasonlító elemzése. Felszínfejlődési folyamatok és felszínformák felismerése képek és ábrák (pl. keresztszelvények, folyamatábrák) alapján. A településtípusok és a településhálózat jellemző vonásainak bemutatása térképek, alaprajzok, leírások alapján. Adatok gyűjtése a földi szférák szennyezettségéről és ennek környezeti következményeiről. Sajtófigyelő az egyes övezetek ökológiai problémáiról. Példák gyűjtése a természeti környezet fokozatos átalakításáról, a természeti feltételek szerepének a társadalmigazdasági életben való átértékelődéséről. Témakörök Tartalmak Tájékozódás a térképen és a világegyetemben A térkép A térképi ábrázolás módszerei, a tematikus térképek. A térkép felhasználása a mindennapi életben. A Föld mint égitest A Föld helye a Naprendszerben. A Föld mozgásai és azok következményei. A napi és az évi időszámítás. Az űrkutatás eredményeinek felhasználása a mindennapi életben. A Föld gömbhéjai A Föld gömbhéjas szerkezete A kőzetburok földrajza. A kőzetburok felépítése. A lemeztektonikai folyamatok szerepe a felszínformálódásban. Az ásványi nyersanyagok keletkezési feltételei, tulajdonságaik, hasznosításuk. A belső és külső erők szerepe a felszín fejlődésében. Jellegzetes felszínformák. A légkör földrajza A légkör összetétele, szerkezete. A légkör alapfolyamatai: felmelegedés, csapadékképződés, légmozgások. Az időjárás-változások hatása a mindennapi életre. Az éghajlatok övezetes rendszere, a különböző éghajlatok jellemzői. A vízburok földrajza Az óceánok és a tengerek földrajzi jellemzői, jelentőségük. A tengervíz tulajdonságai, mozgásai és kapcsolatuk a mindennapi élettel. A szárazföld vizei: a felszíni, a felszín alatti vizek típusai és társadalmi-gazdasági jelentőségük. A vízgazdálkodási tevékenység szerepe a mindennapi életben. A földi szférák környezeti problémái. 2000/95/II. szám A természetföldrajzi övezetesség A természetföldrajzi övezetesség Az élővilág, a talaj, a vízrajzi jellemzők, a felszínformálódás éghajlattól függő övezetessége. A vízszintes és a függőleges övezetesség kapcsolata. A természetföldrajzi övezetesség hatása a társadalmi-gazdasági életre A természeti és a társadalmi környezet összetevői, kölcsönhatásai. A természetföldrajzi övezetesség hatása a gazdasági életre A megújuló erőforrások és az élelmiszer-termelés éghajlattól függő övezetessége. A Föld népessége A népesség összetétele. A népesség eloszlásának területi különbségei. A népesség térbeli mozgásai. A népességváltozás mutatói. A települések fajtái A településtípusok és jellemzőik. A települések szerkezete, hálózata és átalakulási folyamatai. A városodás és a városiasodás. A gazdasági élet jellemzői A gazdaság ágazatai A gazdasági szektorok jellemzői. A tercier és az informális szektor előretörése. A gazdasági ágazatok fő telepítő tényezői és azok jelentőségének változásai. A világgazdaság A gazdasági fejlettség A gazdasági fejlettség földrajzi különbségei: a fejlett és a fejlődő országok jellemzői. A gazdasági növekedés, a gazdasági fejlettség mutatói. A világgazdaság jellemző folyamatai A helyi, a regionális és a globális társadalmi-gazdasági folyamatok kapcsolata. A globalizáció pozitív és negatív következményei. Magyarország helye az európai és a regionális integrációs folyamatokban. A nemzetközi szervezetek szerepe a világ társadalmi-gazdasági életének alakításában. Globális környezeti problémák A népesség, a termelés és a fogyasztás növekedésének földrajzi következményei. A környezeti válság kialakulása, a válság leküzdésének lehetőségei. A tananyag feldolgozásához szükséges példákat elsősorban Magyarország és Európa területéről kell megnevezni. A szakiskolában az általános iskolában tanult topográfiai fogalmak tartalmi bővítésére és felhasználására van szükség. A továbbhaladás feltételei A tanuló tudjon egyszerű tájékozódási és mérési feladatokat elvégezni a térképen és a térkép segítségével. Mutassa be az egyes szférák főbb folyamatainak hatását a mindennapi életre. Ismertesse a földi szférákat veszélyeztető, környezetkárosító folyamatokat. Magyarázza meg a természeti környezet és a társadalmi-gazdasági folyamatok közötti alapvető összefüggéseket. Tudja megnevezni és jellemezni a gazdasági élet legfontosabb ágait, ágazatait, szerepük és jelentőségük változását. Jellemezze a világ különböző térségeiben végbemenő főbb gazdasági folyamatokat. Mutassa be az egyes térségek, régiók szerepének változását statisztikai mutatók, tematikus térképek alapján.

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes